ב: חמשה אוני <i>(פירוש כעין אזניים)</i> אית לריאה: תלתא מימינא ותרי משמאלא כשהבהמה תלויה ברגליה ובני מעיה כלפי הטבח שאז ימין הבהמה וימין הטבח – אחד. ויש לה עוד בצד ימיןאונה אחת קטנה ונקראת "עינוניתא דורדא" ואינה עומדת בסדר האונות אלא מרוחקת מהם לצד פנים. ואם חסרה אחת מימין או מהשמאל או שהיו שנים מימין ושלשה משמאל – טריפה. <i>הגה: צורות האונות של ימין אינן דומות לשל שמאל. ואם נתחלף צורתן – טריפה.וכן כשאונה האמצאית של ימין גדולה מהתחתונה – טריפה. ואם האונה של שמאל העליונה גדולה מאונה עליונה של ימין – טריפה. וכן אם האומא של ימין גדולה משל שמאל – כל זה מקרי חליף וטריפה. והורדא אם חסרה או אם יש לה שתים או שנמצאת בצד שמאל – כשרה. הגה: ובמדינות אלו נהגו להטריף בין נמצאו ב' ורדות או אם חסרה או ששינתה מקומה והכי נהוג כי יש מרבוותא סוברין כן ואין לשנות המנהג. וכן אם שינתה תוארה וצורתה הרגילה בה – טריפה. אם נמצאו בה ב' ורדות ויש להם שורש אחד כעובי אצבע: אע"פ שיש בו סדק – כשר. ואם אחד הפוך והשני אינו הפוך: הולכין אחר היותר גדולה ואם היא אינה הפוכה כשר."הורדא " דרכה להיות בכיס. ואם לא נמצא לה כיס או שיש לה שני כיסין או שיש לה כיס ואינה מונחת בתוכו ואף כשמניחין אותה בתוכו חוזרת ויוצאת ממנה כשנופחין הריאה – טריפה. וכל אלו הדינין אינן אלא במקומות שנוהגין להטריף בשתי ורדות או אין לה ורדא כלל אבל במקומות שמכשירין – גם כל אלו החילוקים הם כשרים. ואם חסר מקצת הורדא: יש לבדוק באונות או באומא מצד שמאל (ס"א בצד ימין) אם נמצאת החתיכה החסרה – יש אומרים דכשר כי כן נמצא לפעמים בגדיים וטלאים. וכן יש מכשירין אם יש לה תואר ורד בשרש שלה כעובי אצבע אע"פ שאין לה תואר ורד בראשה רק שלא תהא הפוכה ולא שינתה מקומה. וכל אלו הדברים יש להקל מאחר דרבים מכשרים בכל ענין.</i>